stanford-oval/wikipedia huggingface dataset:
Gent–Wevelgem 2020

Gent–Wevelgem 2020 oli järjestyksessään 82. maantiepyöräilyn miesten Gent–Wevelgem-kilpailu. Se käytiin 232,5 kilometrin reitillä Ieperistä Wevelgemiin. Kilpailu oli alun perin tarkoitus järjestää 29. maaliskuuta, mutta koronaviruspandemian vuoksi se käytiin vasta 11. lokakuuta 2020. Kilpailu kuului UCI World Touriin.
Alberto Bettiol, Matteo Trentin ja Florian Sénéchal karkasivat yhdeksän ajajan kärkiryhmästä noin kaksi kilometriä ennen maalia. Mads Pedersen tavoitti heidät viimeisellä kilometrillä ja voitti loppukirin ennen Sénéchalia ja Trentiniä.
Osallistuneet joukkueet

Lähde: Pro Cycling Stats
Naisten kilpailu

Samana päivänä ajettiin myös seitsemäs naisten Gent–Wevelgem-kilpailu. Se käytiin 141,4 kilometrin matkalla, ja siinäkin Ieper oli lähtö- ja Wevelgem maalipaikkana. Kilpailu kuului naisten World Touriin.
Kemmelbergin nousussa, noin 35 kilometriä maalista, muodostui 11 ajajan kärkiryhmä. Useiden ratkaisuyrityksen jälkeen Lotte Kopecky avasi loppukirin, mutta Jolien D'Hoore ohitti hänet juuri ennen maalia. Lisa Brennauer sijoittui kolmanneksi.
Gustav Alexander Robert Stjernvall

Gustav Alexander Robert Stjernvall (28. kesäkuuta 1834 Helsinki – 19. elokuuta 1900 Moskova) oli Venäjän keisarillisessa armeijassa palvellut suomalainen kenraalimajuri.
Stjernvallin vanhemmat olivat everstiluutnantti, pankinjohtaja Kurt Gustaf Stjernvall ja Sofia Carolina Krook ja puolisot 1860–1862 Sofia Hruštšova (avioero) ja vuodesta 1869 Anna Oldecopp. Kenraali Alexander Leonard Theodor Alfons Stjernvall oli hänen veljensä. Gustav Alexander Robert Stjernvall tuli oppilaaksi Haminan kadettikouluun vuonna 1846, mutta hän erosi vuonna 1851 ensimmäiseltä erikoisluokalta ja palveli sen jälkeen 1852–1854 junkkarina 1. tarkk’ampujapataljoonassa. Hänet ylennettiin vänrikiksi H.M. Preussin Kuningas Friedrich Wilhelm III:n krenatöörirykmenttiin vuonna 1854. Aliluutnantiksi Stjernvall yleni 1856 ja luutnantiksi 1860. Vuonna 1862 hänet määrättiin Suomeen sijoitetun sotaväen ylipäällikön adjutantiksi Seuraavana vuonna Stjernvall ylennettiin aliratsumestariksi ja 1866 ratsumestariksi. Vuonna 1867 hänet  komennettiin palvelukseen Varsovassa olevien joukkojen ylipäällikön esikuntaan.
Stjernvall erosi sotapalveluksesta heinäkuussa 1869, mutta palasi aktiivipalvelukseen marraskuussa 1876, everstiluutnanttina ja sijoitettuna armeijan ratsuväkeen. Hän palveli 1878–1880 Moskova–Brest-rautatien komendanttina Moskovassa ja samalla Moskovan liikennepäällikön apulaisena. Stjernvall ylennettiin everstiksi 1880. Vuonna 1885 hänet määrättiin Lozovo–Sevastopol-rautatien Sevastopolin aseman ja Moskova–Nižni Novgorod-rautatien Moskovan aseman sekä vuonna 1886 Moskova–Kursk-rautatien Moskovan aseman komendantiksi. Stjernvall sai eron sotapalveluksesta kenraalimajurina joulukuussa 1895.
Stjernvallin ja Anna Oldecoppin poika Leonid Robertovitš Stjernvall oli kansainvälisesti tunnettu armenialais-kreikkalaisen mystikon G. I. Gurdjieffin oppilas.
Ghosts of Mars

| Ghosts of Mars> John Carpenter's Ghost of Mars |
| --- | --- |

Ohjaaja:  John Carpenter
Käsikirjoittaja:  John Carpenter Larry Sulkis
Tuottaja:  Sandy King
Säveltäjä:  Anthrax John Carpenter
Kuvaaja:  Gary B. Kibbe
Leikkaaja:  Paul C. Warschilka
Pääosat:  Ice Cube   Natasha Henstridge   Jason Statham   Pam Grier   Clea DuVall   Joanna Cassidy
Valmistustiedot
Valmistusmaa:  Yhdysvallat
Tuotantoyhtiö:  Storm King Screen Gems
Levittäjä:  Screen Gems Netflix
Ensi-ilta:   24. elokuuta 2001
Kesto:  98 min
Alkuperäiskieli:  englanti
Budjetti:  28 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Ghosts of Mars on John Carpenterin ohjaama ja käsikirjoittama tieteis-  ja toimintaelokuva. Elokuvan tapahtumat sijoittuvat Marsiin ja ajoittuvat 2100-luvulle.
Juoni

Poliisikomentaja Melanie Ballard (Natasha Henstridge) saa tehtäväkseen hakea ja kuljettaa rikollisen nimeltä Desolation Williams (Ice Cube). Kun Melanie ja hänen poliisiryhmänsä saapuvat etäiseen kaivoskylään, jossa Williamsia pidetään, huomaa Melanie paikan olevan autio. Melanien tutkittua kaivostyöläisten katoamista, huomaa hän että kaivostyöläiset ovat kaivauksissaan löytäneet muinaisen oven, jonka muinainen marsilaissivilisaatio oli luonut. Oven avattuaan kaivostyöläiset huomasivat "haamujen" pakenevan ovesta ja ottavan kaivostyöläisten mielet haltuunsa.
Pian kaivostyöläiset saapuvat paikalle ja Melanie saa tuta heidän väkivaltaisen käyttäymisensä "haamujen" vallassa. Kaivostyöläiset ovat muuttaneet ulkomuotoaan teroittamalla kyntensä, hampaansa ja raapimalla itseään. Samalla he ovat valmistaneet teräviä tappoaseita käyttöönsä.
Melanie joutuu ryhmänsä ja nyt myös Williamsin kanssa taistelemaan tiensä pois kaivoskylästä. Tapettuaan kaivostyöläisen Melanie huomaa, että "haamu" valtaa itselleen heti uuden mielen. Tämä tietysti vaikeuttaa pois pääsyä.
Roolit

| 0 | 1 | 2 |
| --- | --- | --- |
|  Natasha Henstridge  | … |  luutnantti Melanie Ballard   |
|  Ice Cube  | … |  Desolation Williams   |
|  Jason Statham  | … |  kersantti Jericho Butler   |
|  Clea DuVall  | … |  Bashira Kincaid   |
|  Pam Grier  | … |  komentaja Helena Braddock   |
|  Joanna Cassidy  | … |  Whitlock   |
|  Richard Cetrone  | … |  Big Daddy Mars   |
|  Rosemary Forsyth  | … |  inkvisiittori   |
|  Liam Waite  | … |  Michael Descanso   |
|  Duane Davis  | … |  Uno   |
|  Lobo Sebastian  | … |  Dos   |
|  Rodney A. Grant  | … |  Tres   |
|  Peter Jason  | … |  McSimms   |
|  Wanda De Jesus  | … |  Akooshay   |
|  Doug McGrath  | … |  Benchley  |
John Carpenterin ohjaamat elokuvat
| 0 | 1 | 2 | 3 |
| --- | --- | --- | --- |
1970-luku: Pimeä tähti (1974) · Hyökkäys poliisiasemalle (1976) · Halloween – naamioiden yö (1978) · Vainoavat silmät (1978) · Elvis (1979)
1980-luku: Usva (1980) · Pako New Yorkista (1981) · The Thing – ”se” jostakin (1982) · Christine – tappaja-auto (1983) · Starman (1984) · Säpinää Chinatownissa (1986) · Pimeyden valtias (1987) · Pahan kehä (1988)
1990-luku: Näkymättömän miehen muistelmat (1992) · Hulluuden syövereissä (1995) · Kirottujen kaupunki (1995) · Pako L.A:sta (1996) · John Carpenterin vampyyrit (1998)
2000-luku: Ghosts of Mars (2001)
2010-luku: The Ward (2010)
Golding

Golding on muun muassa seuraavien henkilöiden sukunimi:
Anders Golding (s. 1984), tanskalainen skeet-ampuja ja olympiamitalisti
Henry Golding (s. 1987), englantilais-malesialainen näyttelijä, malli ja televisiojuontaja
Paul Golding (s. 1982), brittiläinen yhteiskunnallinen vaikuttaja, Britain First -puolueen johtaja
William Golding (1911–1993), englantilainen kirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Futsalin maailmanmestaruuskilpailut 2016

| 2016 FIFA Futsal World Cup |
| --- | --- |

Joukkueet:  20
 :  93 karsijasta
Isäntämaa:  Kolumbia
Ajankohta:  10. syyskuuta – 9. lokakuuta 2016
Mitalistit:  
–  Kultaa:   Argentiina
–  Hopeaa:   Venäjä
–  Pronssia:   Iran
Ottelut:  52
Maalit:  352 (6.77 ottelua kohti)
Yleisö:  139 307 (2679 ottelua kohti)
Maalintekijä:   Ricardinho (12 maalia)
Paras pelaaja:   Fernando Wilhelm
Maailmanmestaruuspokaali
Futsalin maailmanmestaruuskilpailut 2016 olivat kahdeksannet FIFA:n järjestämät futsalin maailmanmestaruuskilpailut, jotka pelattiin Kolumbiassa 10. syyskuuta – 1. lokakuuta 2016. Lopputurnaukseen osallistui yhteensä 24 maata. Otteluita järjestettiin kolmessa kaupungissa Bucaramangassa, Medellinissä ja Calissa.
Maailmanmestaruuden voitti Argentiina, joka kukisti finaalissa Venäjän 5–4. Turnauksen parhaaksi pelaajaksi valittiin Argentiinan Fernando Wilhelm.
Turnauksen kulku > Lohkovaihe

Lohkovaiheessa joukkueet jaettiin kuuteen neljän joukkueen lohkoon, Jokaisen lohkossa pelattiin yksinkertainen sarja. Kaikkien lohkojen kaksi parasta joukkuetta sekä neljä parasta lohkokolmosta etenivät pudotupeli vaiheeseen. Parhaat lohkokolmoset määräytyivät alkulohkon pisteiden ja tarvittaessa maalieron avulla.
Turnauksen kulku > Lohkovaihe > Lohko A

|  | Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- | --- |
| 1. |  Portugali | 3 | 2 | 1 | 0 | 15 | 2 | +13 | 7 |
| 2. |  Kolumbia | 3 | 1 | 2 | 0 | 8 | 7 | +1 | 5 |
| 3. |  Panama | 3 | 1 | 0 | 2 | 6 | 14 | -8 | 3 |
| 4. |  Uzbekistan | 3 | 0 | 1 | 2 | 5 | 11 | -6 | 1 |
Turnauksen kulku > Lohkovaihe > Lohko B

|  | Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- | --- |
| 1. |  Venäjä | 3 | 3 | 0 | 0 | 19 | 6 | +13 | 9 |
| 2. |  Thaimaa | 3 | 2 | 0 | 1 | 14 | 12 | +2 | 6 |
| 3. |  Egypti | 3 | 1 | 0 | 2 | 9 | 9 | 0 | 3 |
| 4. |  Kuuba | 3 | 0 | 0 | 3 | 7 | 22 | -15 | 0 |
Turnauksen kulku > Lohkovaihe > Lohko C

|  | Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- | --- |
| 1. |  Italia | 3 | 3 | 0 | 0 | 11 | 3 | +8 | 9 |
| 2. |  Paraguay | 3 | 2 | 0 | 1 | 17 | 9 | +8 | 6 |
| 3. |  Vietnam | 3 | 1 | 0 | 2 | 5 | 11 | -6 | 3 |
| 4. |  Guatemala | 3 | 0 | 0 | 3 | 7 | 17 | -10 | 0 |
Turnauksen kulku > Lohkovaihe > Lohko D

|  | Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- | --- |
| 1. |  Brasilia | 3 | 3 | 0 | 0 | 29 | 5 | +24 | 9 |
| 2. |  Ukraina | 3 | 2 | 0 | 1 | 8 | 6 | +2 | 6 |
| 3. |  Australia | 3 | 1 | 0 | 2 | 5 | 16 | -11 | 3 |
| 4. |  Mosambik | 3 | 0 | 0 | 3 | 7 | 22 | -15 | 0 |
Turnauksen kulku > Lohkovaihe > Lohko E

|  | Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- | --- |
| 1. |  Argentiina | 3 | 2 | 1 | 0 | 10 | 5 | +5 | 7 |
| 2. |  Kazakstan | 3 | 2 | 0 | 1 | 13 | 2 | +11 | 6 |
| 3. |  Costa Rica | 3 | 1 | 1 | 1 | 7 | 7 | 0 | 4 |
| 4. |  Salomonsaaret | 3 | 0 | 0 | 3 | 5 | 21 | -16 | 0 |
Turnauksen kulku > Lohkovaihe > Lohko F

|  | Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- | --- |
| 1. |  Espanja | 3 | 3 | 0 | 0 | 13 | 6 | +7 | 9 |
| 2. |  Azerbaidžan | 3 | 1 | 1 | 1 | 10 | 7 | +3 | 4 |
| 3. |  Iran | 3 | 1 | 1 | 1 | 9 | 11 | -2 | 4 |
| 4. |  Marokko | 3 | 0 | 0 | 3 | 6 | 14 | -8 | 0 |
Turnauksen kulku > Pudotuspelit

| Neljännesvälierät | Neljännesvälierät | Neljännesvälierät | Neljännesvälierät |  | Puolivälierät | Puolivälierät | Puolivälierät |  | Välierät | Välierät | Välierät |
| --- | --- | --- | --- | --- | --- | --- | --- | --- | --- | --- | --- |
| 20.9. Cali |  Kolumbia | 0-0 (rp.2-3) |  Paraguay | 24.9. Bucaramanga |  Paraguay | 3-4 (ja.) |  Iran | 27.9. Medellin |  Iran | 3-4 |  Venäjä |
| 21.9 Bucaramanga |  Brasilia | 4-4 (rp.2-3) |  Iran | 24.9. Bucaramanga |  Paraguay | 3-4 (ja.) |  Iran | 27.9. Medellin |  Iran | 3-4 |  Venäjä |
| 20.9. Medellin |  Venäjä | 7-0 |  Vietnam | 24.9. Cali |  Venäjä | 6-2 |  Espanja | 27.9. Medellin |  Iran | 3-4 |  Venäjä |
| 21.9. Medellin |  Espanja | 5-2 |  Kazakstan | 24.9. Cali |  Venäjä | 6-2 |  Espanja | 27.9. Medellin |  Iran | 3-4 |  Venäjä |

| 22.9. Bucaramanga |  Argentiina | 1-0 (ja.) |  Ukraina | 25.9. Medellin |  Argentiina | 5-0 |  Egypti | 28.9. Cali |  Argentiina | 5-2 |  Portugali |
| 22.9. Cali |  Italia | 3-4 (ja.) |  Egypti | 25.9. Medellin |  Argentiina | 5-0 |  Egypti | 28.9. Cali |  Argentiina | 5-2 |  Portugali |
| 22.9. Medellin |  Thaimaa | 8-13 (ja.) |  Azerbaidžan | 25.9. Cali |  Azerbaidžan | 2-3 |  Portugali | 28.9. Cali |  Argentiina | 5-2 |  Portugali |
| 21.9. Cali |  Portugali | 4-0 |  Costa Rica | 25.9. Cali |  Azerbaidžan | 2-3 |  Portugali | 28.9. Cali |  Argentiina | 5-2 |  Portugali |
Aiheesta muualla

Kuvia tai muita tiedostoja aiheesta Futsalin maailmanmestaruuskilpailut 2016 Wikimedia Commonsissa
Futsalin maailmanmestaruuskilpailut
Alankomaat 1989
Hongkong 1992
Espanja 1996
Guatemala 2000
Kiinan Taipei 2004
Brasilia 2008
Thaimaa 2012
Kolumbia 2016
Liettua 2020
Gnesta

| Gnesta |
| --- | --- |
 Gnestaa Frösjönin järveltä nähtynä.
 Gnesta
 Koordinaatit: 59°2′51″N, 17°18′44″E 
Valtio:   Ruotsi
Lääni:  Södermanlandin lääni ja Tukholman lääni
Maakunta:  Södermanland
Kunta:  Gnestan kunta ja Södertäljen kunta
Pinta-ala:  
 – Maa:  3,86 km²
Väkiluku:  5 562
 – Väestötiheys:  1 440,9 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Gnestan rautatieasema vuodelta 1907.
Gnesta on entinen Ruotsin kauppala ja nykyinen Gnestan kunnan keskustaajama. Gnesta sijaitsee Södermanlandin historiallisessa maakunnassa Frösjön-nimisen järven etelärannalla. Se kuuluu pääosin Gnestan kuntaan Södermanlandin läänissä, mutta pieniltä osin myös Södertäljen kuntaan Tukholman läänissä. Taajamassa oli vuoden 2010 lopussa 5 562 asukasta. Gnestan kunnan osuus taajamasta on 5 478 asukasta ja Södertäljen kunnan 84 asukasta.
Gnestan kylä mainitaan ensimmäistä kertaa vuonna 1383, Gnytlistum. Kylässä oli kauan kestikievari. Gnestan kehittymiseen vaikutti ratkaisevasti rautatieaseman rakentaminen 1880-luvulla.
Gnesta on antanut nimensä Gnestamallille, Gnestamodellen, jonka mukaan rautatieaseman ympärille rakennettiin muitakin rakennuksia rautatietä varten. Gnestasta tuli selväpiirteinen rautatietaajama.
Gnestasta käydään töissä Södertäljessä, mutta myös Tukholmassa ja Nyköpingissä. Gnesta, Södertälje ja Tukholma tulevat liittymään samaan lähiliikennejunaverkostoon, Storstockholms Lokaltrafikiin. Gnestasta myös lähtee alueellinen juna, Sörmlandspilen (vuodesta 2007), Tukholmaan ja Hallsbergiin, eli sieltä voi matkustaa kaikkialle Ruotsiin.
Väestönkehitys

| Gnestan taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 2 269 | 2 269 |
| 1965 | 1965 |    | 2 494 | 2 494 |
| 1970 | 1970 |    | 2 908 | 2 908 |
| 1975 | 1975 |    | 3 891 | 3 891 |
| 1980 | 1980 |    | 4 137 | 4 137 |
| 1990 | 1990 |    | 4 683 | 4 683 |
| 1995 | 1995 |    | 5 130 | 5 130 |
| 2000 | 2000 |    | 5 082 | 5 082 |
| 2005 | 2005 |    | 5 208 | 5 208 |
| 2010 | 2010 |    | 5 562 | 5 562 |
Lähde: Statistiska centralbyrån (SCB).
Gu Siyu

Gu Siyu (s. 11. helmikuuta 1993) on kiinalainen kiekonheittäjä.
Moskovan MM-kisoissa 2013 Gu jäi karsinnassa ilman tulosta, eikä näin ollen selviytynyt loppukilpailuun. Hän oli aiemmin samana vuonna heittänyt ennätyksekseen tuloksen 67,86 m, jolla oli maailmantilastossa toisena ennen MM-kisoja.
Henkilökohtaiset ennätykset

Kiekonheitto: 67,86 m (2013)
Kuulantyöntö: 16,59 m (2011)
Gu Kailai

| Gu Kailai> Henkilötiedot |
| --- | --- |
Syntynyt: 15. marraskuuta 1958
Ammatti:  laki- ja liikemies
Puoliso:  Bo Xilai
Gu Kailai (kiin.: 谷开来; pinyin: Gǔ Kāilái; s. 15. marraskuuta 1958) on kiinalainen entinen laki- ja liikenainen. Vuonna 2012 hänet tuomittiin lievennettyyn kuolemantuomioon brittiläisen liikemies Neil Heywoodin murhasta. Gu tunnetaan myös Kiinan kommunistipuolueen politbyroon entisen jäsenen Bo Xilain vaimona. Bo Xilai pidätettiin vaimonsa tapaan vuonna 2013 ja häntä syytettiin lahjuksista ja vallan väärinkäytöstä. Xilai tuomittiin elinkautiseen vankeuteen.
Elämäkerta

Gu Kailai syntyi yläluokkaiseen perheeseen ja hänen isänsä kenraali Gu Jingsheng oli tunnettu vallankumouksellinen. Kommunistien noustua valtaan vuonna 1949 Jingshengillä oli valtion virkoja, mutta hänet pidätettiin monien muiden tapaan kulttuurivallankumouksen aikana. Gu Kailai joutui työskentelemään teurastamolla, kunnes saattoi viimein jatkaa lopulta opintojaan. Gu tapasi tulevan miehensä Bo Xilain Liaoningin maakunnassa vuonna 1984 ja pariskunta sai sittemmin yhden pojan. Vuonna 1988 Kailai valmistui lakimieheksi Pekingin yliopistosta ja avasi oman lakitoimistonsa Pekingissä. Kailai on myös kansainvälisen politiikan maisteri ja julkaisi kirjan oikeudenkäynneistä Yhdysvalloissa edustettuaan useita kiinalaisyhtiöitä julkisuutta saaneessa oikeusjutussa. Kun Kailain miehestä Xilaista tuli kommunistisen puolueen johtaja Chongqingissa Kailai sulki toimistonsa vuonna 2007 välttyäkseen väitöksiltä henkilökohtaisesta hyödystä miehensä aseman kautta.
Gu Kailain ja hänelle työskennelleen Zhang Xiaojun murhasyytteistä kerrottiin heinäkuussa 2012. Kiinalaisen median mukaan Kailailla oli ollut liikemies Neil Heywoodin kanssa riitaa taloudellisista intresseistä ja että Kailai ja Zhang myrkyttivät Heywoodin tämän uhattua Kailain pojan turvallisuutta. Heywoodin ja taloudellisten intressien tausta ei ole selvinnyt tarkemmin. Gu Kailain oikeudenkäynti alkoi 9. elokuuta 2012. Länsimaailman median edustajia ei päästetty seuraamaan oikeudenkäyntiä. Uutistoimisto Xinhuan mukaan Kailai tunnusti murhan oikeudenkäynnin aikana selittäen syyksi Heywoodin hänen poikaansa vastaan tekemän uhkauksen. 20. elokuuta Kailai sai lievennetyn kuolemantuomion eli vankeutta. Chongqingin poliisipäällikkö Wang Lijun tuomittiin 15-vuoden vankeusrangaistukseen ja hänen tuomiossaan viitattiin hänen toimintaansa Kailain suhteen.
Jotkut ulkopuoliset tarkkailijat ovat kyseenalaistaneet virallisen version tapahtumista ja arvelleet murhatuomion ja Kilain miehen syytteiden voineen olla osa poliittista peliä.
Ghosts I–IV

| Ghosts I–IV Nine Inch Nails |
| --- | --- | --- |

Studioalbumin tiedot
 Äänitetty : syksy 2007
 Julkaistu: 2. maaliskuuta 2008
 Tyylilaji: Ambient Industrial
 Kesto: 110.09
 Levy-yhtiö: The Null Corporation
Nine Inch Nailsin muut julkaisut
| Year Zero 2007 | Ghosts I–IV 2008 | The Slip 2008 |
Ghosts I–IV (tunnetaan myös nimellä Halo 26) on Nine Inch Nailsin seitsemäs studioalbumi, ja ensimmäinen levy-yhtiöiden ulkopuolella tehty julkaisu. Se julkaistiin 2. maaliskuuta 2008. Se koostuu 36:sta instrumentaalisesta kappaleesta, ja se nauhoitettiin kymmenen viikon ajanjakson aikana syksyllä 2007.
Vaikka albumia ei mainostettu lainkaan, sen myynti oli alusta alkaen suuri. Yhtye ilmoitti ensimmäisen viikon tuottaneen 1,6 miljoonaa dollaria, ja albumia oli joko ladattu tai ostettu 750 000 kertaa. Näin suureen suosioon ei oltu varauduttu, ja sivustot tukkeutuivat lataavien ja tilaavien ihmisten määrästä. Lisää palvelimia hankittiin, ja 4. maaliskuuta sivustot saatiin kunnolla toimimaan.
Albumi julkaistiin fyysisessä muodossa RED Distribution -julkaisijan kautta tupla-CD:nä ja 4 vinyylin pakkauksena 8. huhtikuuta 2008. Kaikki materiaali on silti Creative Commons Attribution Non-Commercial Share Alike -lisenssin alaista.
Ghosts I–IV julkaistiin viidessä eri muodossa:
Ghosts I (ei Halo-numeroa) - ilmainen
Sisältää ensimmäiset 9 kappaletta. Albumi on ladattavissa ilmaiseksi Nine Inch Nailsin sivuilta, ja sen mukana tuli 40 sivuinen PDF-tiedosto, taustakuvia ja webgrafiikkaa.
Digitaalinen julkaisu (Halo 26) - $5
Kaikki neljä osiota ja samat lisämateriaalit kuin ensimmäisessäkin.
Kahden CD:n julkaisu (Halo 26 CD) - $10
Sisältää kaksi CD:tä ja 16-sivuisen kirjasen. Tilauksen teon jälkeen asiakas saa ladata albumin ja lisämateriaalit ilmaiseksi.
Deluxe Edition (Halo 26 DE)- $75
Sisältää kaksi CD:tä, data DVD:n, jossa on multitrack-tiedostot musiikinmiksausohjelmia varten, Blu-ray-levyn, ja 48-sivuisen kovakantisen valokuvakirjan. Myös tämän tilauksen tehneet saavat ladata ilmaiseksi albumin lisämateriaaleineen.
Ultra-Deluxe Limited Edition (Halo 26 LE) - $300
Sisältää samat tuotteet kuin Deluxe Edition, mutta myös neljän LP:n setin ja kaksi Giclée-printtiä. Kaikki 2500 pakettia ovat numeroituja ja Trent Reznorin signeeraamia.
Kappalelista

Trent Reznor ja Atticus Ross ovat kirjoittaneet suurimman osan kappaleista. Kappaleen perässä on lisätiedot muista mahdollisista osallistujista.
| --- | --- |
 Ghosts I "1 Ghosts I" – 2:48  "2 Ghosts I" – 3:16  "3 Ghosts I" – 3:51  "4 Ghosts I" – 2:13 (Alessandro Cortini, Reznor, Ross)  "5 Ghosts I" – 2:51  "6 Ghosts I" – 4:18  "7 Ghosts I" – 2:00  "8 Ghosts I" – 2:56  "9 Ghosts I" – 2:47 Ghosts II "10 Ghosts II" – 2:42  "11 Ghosts II" – 2:17 (Reznor, Ross, Cortini)  "12 Ghosts II" – 2:17  "13 Ghosts II" – 3:13  "14 Ghosts II" – 3:05  "15 Ghosts II" – 1:53  "16 Ghosts II" – 2:30  "17 Ghosts II" – 2:13 (Cortini, Reznor, Ross)  "18 Ghosts II" – 5:22:  Ghosts III "19 Ghosts III" – 2:11 (Reznor, Ross, Cortini, Brian Viglione)  "20 Ghosts III" – 3:39  "21 Ghosts III" – 2:54  "22 Ghosts III" – 2:31 (Reznor, Ross, Cortini, Viglione)  "23 Ghosts III" – 2:43  "24 Ghosts III" – 2:39  "25 Ghosts III" – 1:58 (Reznor, Ross, Adrian Belew)  "26 Ghosts III" – 2:25  "27 Ghosts III" – 2:51 (Reznor, Ross, Belew) Ghosts IV "28 Ghosts IV" – 5:22  "29 Ghosts IV" – 2:54 (Reznor, Ross, Cortini)  "30 Ghosts IV" – 2:58  "31 Ghosts IV" – 2:25  "32 Ghosts IV" – 4:25  "33 Ghosts IV" – 4:01 (Reznor, Ross, Cortini)  "34 Ghosts IV" – 5:52  "35 Ghosts IV" – 3:29  "36 Ghosts IV" – 2:19
Arvostelut

AllMusic:
Soundi:
Aiheesta muualla

Albumin virallinen sivusto
Hagood Hardy

Hugh Hagood Hardy CM (26. helmikuuta 1937 Angola, Indiana – 1. tammikuuta 1997 Hamilton, Ontario) oli kanadalainen säveltäjä, sovittaja, vibrafonisti, pianisti ja lyömäsoittaja. Hän loi menestyksekkään uran jazzin parissa ja sävelsi runsaasti elokuvia sekä televisiota varten. Hän myös teki kulta- ja platinalevytyksiä easy listening -artistina. Hän tuli ehkä parhaiten tunnetuksi hittisinglellään "The Homecoming", jonka hän alun perin kirjoitti televisiomainosta varten. Hän voitti kolmesti Juno-palkinnon ja sai useita muita Juno-ehdokkuuksia. Lisäksi hän voitti Gemini-palkinnon.
Elämä

Hardy syntyi kanadalaiselle isälle ja yhdysvaltalaiselle äidille. Hänen isosetänsä Arthur Sturgis Hardy oli poliitikko. Kun Hardy oli pieni lapsi, hän muutti vanhempineen Brantfordiin, jossa hänen isoisänsä toimi tuomarina. Lopulta Hardy asettui perheineen Oakvilleen, jossa hän opiskeli pianonsoittoa Edna Lawrencen ja Ellen Scottin johdolla. Hän aloitti teini-ikäisenä myös vibrafonin soittamisen.
Early Years
Suorittaessaan Toronton yliopistossa Bachelor of Arts -oppiarvoa pääaineinaan yhteiskuntaoppi ja taloustiede Hardy opiskeli yksityisesti Gordon Delamontin johdolla. Hän johti omaa yhtyettään vuosina 1957–1961 ja lähti sitten Yhdysvaltoihin, jossa hänen yhteistyökumppaneitaan olivat Gigi Gryce, Herbie Mann, Martin Denny sekä George Shearing. Myöhemmin Hardy piti Shearingia keskeisenä häneen vaikuttaneena muusikkona.
Hardy palasi Torontoon vuonna 1968. Hän perusti Hagood Hardy Productions -yhtiön, joka erikoistui jinglejen tekoon muun muassa Kelloggsille, General Motorsille, London Lifelle ja Canadian Pacificille. Samana vuonna Hardy perusti basisti Ian Henstridgen ja rumpali Ricky Marcusin kanssa jazztrion. Kun kokoonpanoon olivat liittyneet Stephanie Taylor ja Carrie Romano vuonna 1969, otti yhtye käyttöön nimen The Montage. Yhtye esiintyi Atlantin valtameren molemmilla puolilla ja toimi vuoteen 1974 saakka. Hitti "The Homecoming" oli alun perin Salada Tealle vuonna 1972 sävelletty jingle, josta Hardy sitten teki uuden, vuonna 1975 levyttämänsä version.
1970-luvun puolestavälistä lähtien Hardy oli myös elokuvamusiikin säveltäjä. Hän lopetti jinglejen kirjoittamisen vuonna 1983. Hänestä tehtiin Kanadan ritarikunnan jäsen vuonna 1992. Hän toimi muun muassa Canadian Cystic Fibrosis Foundationin kunniapuheenjohtajana. Hän oli Kanadan liberaalipuolueen ehdokkaana Ontarion maakuntavaaleissa vuonna 1995, mutta hävisi Bob Raelle. Hän kuoli vatsasyöpään vuonna 1997. Samana vuonna hänen mukaansa nimettiin SOCANin jazzin ja instrumentaalisen musiikin palkinto.
Goldmanin alue

Algebrassa kokonaisaluetta R sanotaan Goldmanin alueeksi, jos sen osamäärien kunta on R-modulina äärellisviritteinen. Sanotaan myös, että alkuideaali P on Goldmanin ideaali, jos R/P on Goldmanin alue.